CELEX: 32013D0137
Language: sl
Date: 2013-03-15 00:00:00
Title: 2013/137/EU: Izvedbeni sklep Komisije z dne 15. marca 2013 o dovoljenju za uporabo ogroženega goveda do konca njegovega produktivnega življenja v Španiji po uradni potrditvi prisotnosti BSE (notificirano pod dokumentarno številko C(2013) 1473)

19.3.2013   
            
            
               SL
            
            
               Uradni list Evropske unije
            
            
               L 75/37
            
         IZVEDBENI SKLEP KOMISIJE
   z dne 15. marca 2013
   o dovoljenju za uporabo ogroženega goveda do konca njegovega produktivnega življenja v Španiji po uradni potrditvi prisotnosti BSE
   (notificirano pod dokumentarno številko C(2013) 1473)
   (Besedilo v španskem jeziku je edino verodostojno)
   (2013/137/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Evropskega parlamenta in Sveta (ES) št. 999/2001 z dne 22. maja 2001 o določitvi predpisov za preprečevanje, nadzor in izkoreninjenje nekaterih transmisivnih spongiformnih encefalopatij (1), zlasti drugega pododstavka člena 13(1) Uredbe,
   ob upoštevanju naslednjega:
   
               (1)
            
            
               Uredba (ES) št. 999/2001 določa pravila za preprečevanje, nadzor in izkoreninjenje transmisivnih spongiformnih encefalopatij (TSE) pri živalih. Prvi pododstavek člena 13(1) navedene uredbe določa ukrepe za izkoreninjenje, ki jih je treba uporabiti, kadar je prisotnost TSE uradno potrjena. Navedeni ukrepi zajemajo zlasti pokončanje ter popolno uničenje živali in proizvodov živalskega izvora, ki so bili opredeljeni kot ogroženi („ogroženo govedo“) zaradi epidemiološke povezave z okuženimi živalmi.
            
         
               (2)
            
            
               Španija je Komisiji predložila zahtevek za sklep, da se z odstopanjem od točke (c) prvega pododstavka člena 13(1) Uredbe (ES) št. 999/2001 dovoli uporaba ogroženega goveda do konca njegovega produktivnega življenja.
            
         
               (3)
            
            
               Nadzorni ukrepi, ki jih je predložila Španija, določajo strogo omejitev premikov in sledljivost goveda, tako da sedanja raven zaščite zdravja ljudi in živali ni ogrožena.
            
         
               (4)
            
            
               Na podlagi pozitivne ocene tveganja bi bilo treba Španiji dovoliti uporabo ogroženega goveda do konca njegovega produktivnega življenja, če so izpolnjeni določeni pogoji.
            
         
               (5)
            
            
               Ukrepi iz tega sklepa so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJI SKLEP:
   Člen 1
   1.   Z odstopanjem od točke (c) prvega pododstavka člena 13(1) Uredbe (ES) št. 999/2001 lahko Španija govedo iz druge in tretje alinee točke 1(a) Priloge VII k navedeni uredbi uporablja do konca njegovega produktivnega življenja pod pogoji iz odstavkov 2 in 3 tega člena.
   2.   Španija za govedo iz odstavka 1 zagotovi:
   
               (a)
            
            
               da mu je mogoče stalno slediti z uporabo računalniške baze podatkov iz člena 5 Uredbe (ES) št. 1760/2000 Evropskega parlamenta in Sveta (2);
            
         
               (b)
            
            
               da svoje gospodarstvo zapusti le pod uradnim nadzorom in z namenom uničenja;
            
         
               (c)
            
            
               da se ne odpremi v druge države članice ali izvozi v tretje države.
            
         3.   Španija izvaja redne preglede, da preveri pravilno izvajanje tega sklepa.
   Člen 2
   Ta sklep je naslovljen na Kraljevino Španijo.
   
      V Bruslju, 15. marca 2013
      
         
            Za Komisijo
         
         Tonio BORG
         
            Član Komisije
         
      
   
   
      (1)  UL L 147, 31.5.2001, str. 1.
   
      (2)  UL L 204, 11.8.2000, str. 1.